4. Vinterregulativ og udbud af vintertjeneste (Åben)
Tidl. politisk behandling BY, 24.04.18 (punkt. 63)
Forventet sagsgang
TMU, ØK, BY
Lovgrundlag
Lov om vintervedligeholdelse og renholdelse af veje
SAGENS INDHOLD
Byrådet skal i denne sag tage stilling til revideret vinterregulativ samt tage stilling til 
genudbud af Favrskov Kommunes vintertjeneste. 
Favrskov Kommunes vinterregulativ udgør grundlaget for administration, udførsel og kontrol af vintertjene-
sten. Vinterregulativet fastlægger retningslinjer for, hvordan snerydning, glatførebekæmpelse og renholdel-
se på de kommunale veje, stier og fortove skal udføres. Vinterregulativet beskriver og fastlægger service-
niveauet for de forskellige vej- og stiklasser.
Serviceniveauet i regulativet skal endvidere være afstemt med serviceniveauet i de omkringliggende kom-
muner, da der ikke må være væsentlige forskelle i vintertjenesten, når en kommunegrænse passeres. Det 
betyder, at snerydning og glatførebekæmpelse skal være nogenlunde ensartet på tværs af kommunegræn-
ser af hensyn til trafiksikkerheden.
Opgaven med vintertjeneste skal genudbydes, idet de nuværende kontrakter udløber pr. 1. maj 2022. Vin-
tertjenesten udbydes i 43 mindre entrepriser (ruter). Planlægningen af ruterne og antallet af ruter er fastlagt 
med henblik på at efterleve vinterregulativets servicekrav samt minimere tomkørsel for den udførende vogn-
mand. Der indgås kontrakt for en treårig periode med mulighed for at forlænge med yderligere et år.
VURDERING
Teknik og Miljø har udarbejdet et forslag til revideret vinterregulativ. Det bemærkes, at vinterregulativet 
også fastlægger kommunens retningslinjer for renholdelse af fortove, kantsten samt offentlige torve og 
pladser.
Derudover beskriver vinterregulativet private grundejeres forpligtelser, hvad angår snerydning, glatførebe-
kæmpelse og renhold.
Teknik og Miljø foreslår på baggrund af erfaringer med det gældende regulativ, at følgende ændres i forhold 
til det nuværende vinterregulativ:

Vinterberedskabsperioden forkortes med to uger gældende for vejklasse II, III, IV og V, samt stiklasse 
II og III. 

Beredskabsperioden forkortes i efteråret, så den først gælder pr. 1. november for førnævnte vej- og 
stiklasser. Forkortelsen af beredskabsperioden er begrundet i yderst få udkald i oktober og behov for 
mere tid til montering af udstyr.

Postvej/Damsbrovej mellem Hammel og Hinnerup ændres fra en klasse II vej til en klasse I vej. Op-
graderingen skyldes at vejen har stor trafikbelastning og dermed har central betydning for trafikafvik-
lingen.
Sagsnr. EMN-2022-00500
DokID: 2577684
Sagsbehandler nicl
Teknik- og Miljøudvalget
06-04-2022 16:00

En række stamveje i villakvarterer hæves fra klasse IV til klasse II som en serviceforbedring. Forbed-
ringen består i tidligere og oftere snerydning og glatførebekæmpelse i tidsrummet fra kl. 04.00 til 
20.00.
Byudviklingen gør, at det er nødvendigt at etablere flere ruter for at opretholde det nuværende serviceni-
veau. Der er sket en udbygning af kommunen med nye erhvervs- og boligområder, anlæg af cykelstier samt 
opklassificeringen af private fællesveje til offentlige veje. På den baggrund foreslår Teknik og Miljø en ud-
videlse med fem nye ruter: to vej-, en sti- og to fortovsruter.
Udbuddet af vinterruter gennemføres med laveste pris som tildelingskriterie. Det er et vilkår i udbuddet, at 
Teknik og Miljø stiller sneplov og saltspreder til rådighed for entreprenører på vej- og stiruter. I forbindelse 
med udvidelsen af antallet af vinterruter er det nødvendigt at indkøbe to nye sneplove og fem nye saltspre-
dere.
Vinterregulativet og de dertilhørende vintervejklasser danner grundlag for det kommende udbud.
En generel beskrivelse af vintervejklasserne følger nedenfor.
Vintervejklasserne er en opdeling af det kommunale vejnet, som består af veje og stier. Opdelingen af 
veje og stier har til formål at afgrænse, hvor højt vejene og stierne skal prioriteres. Der skelnes mellem fem 
vejklasser og to stiklasser. Kategoriseringen af den enkelte vej sker på baggrund af en række forhold, 
herunder vejens placering i det strategiske vejnet, trafiksikkerhed, trafikintensitet, minimering af tomkørsel 
i forbindelse med snerydning/saltning.
Vintervejklasserne indgår som bilag til vinterregulativet og vises på dette kort: Her salter og rydder kommu-
nen | Favrskov.dk
ØKONOMI
Udgifterne til vintertjeneste er vejrafhængige. Derfor vil de økonomiske konsekvenser af udbuddet blive 
vurderet via en sammenligning mellem de gældende prislister og de opnåede tilbud.
Udgifterne til vintertjeneste varierer fra år til år, og det varierer også, hvilke vintermåneder udgifterne falder 
i.
I driftsbudgettet for 2022 er der afsat 9,822 mio. kr. til vintertjeneste. Budgettet er fastlagt som et gennemsnit 
af de seneste fem års udgifter til vintertjenesten.
 
I anlægsbudgettet for 2022 er der afsat 500.000 kr. til indkøb af nyt vintermateriel jf. Budget 2022-25, (A-
229). Dette beløb er tiltænkt indkøb af supplement af det eksisterende vintermateriel og kan derfor ikke 
anvendes til indkøb af materiel til nye vinterruter. Vintermaterielet anvendes i et hårdt miljø og driftssikker-
hed er i fokus. Derfor er vedligeholdelse og indkøb af reservedele mv. vigtigt.
Den foreslåede afkortning af beredskabsperioden forventes at give minimale økonomiske besparelser. For-
slaget til opgradering af [adresse]Damsbrovej mellem Hammel og Hinnerup fra en klasse [adresse] til klasse I-
vej forventes at medføre en merudgift på 45.000 kr. årligt. Opgraderingen af en række stamveje i villakvar-
terer forventes at medføre merudgifter på 250.000 kr. årligt.
Samlet set vurderes de årlige merudgifter jf. ovenstående af udgøre ca. 295.000 kr., der fremover afholdes 
af driftsbudgettet til vintertjeneste. Budgetlægningen heraf sker hvert år på baggrund af udgifterne de se-
neste fem regnskabsår.
Indkøb af sneplove og saltspredere til fem nye ruter vurderes at koste ca. 650.000 kr. i engangsudgift. Det 
foreslås, at denne merudgift ekstraordinært afholdes af driftsbudgettet til vintertjeneste i 2022, idet merud-
giften vurderes at kunne holdes indenfor budgettet.
INDDRAGELSE
Teknik og Miljø kontakter potentielle tilbudsgivere inden udbuddet af vinterruterne, herunder lokale entre-
prenører som dermed kan være opmærksomme på muligheden for at afgive tilbud. 
INDSTILLING
Direktøren for Teknik og Miljø indstiller til Byrådet:
1.
At godkende revideret vinter- og renholdelsesregulativ 2022 for Favrskov Kommune.
2.
At godkende en opgradering af [adresse]Damsbrovej fra en klasse II til klasse I vej, samt opgradering 
af en række stamveje fra klasse IV til klasse II veje. Opgraderingen finansieres af driftsbudgettet til 
vintertjeneste.
3.
At indkøb af vintermateriel i 2022 til fem nye ruter finansieres af driftsbudgettet til vintertjeneste.
BESLUTNING
Teknik- og Miljøudvalget, 6. april 2022
Fraværende: Ingen
Indstilles godkendt.
Bilag
1.
Vinter- og renholdelsesregulativ 2022 (2587018)
